98b21003a225296cd85af7d86ead58dd

 Kære brevkasse,   

  

Jeg tumler lidt med noget, som jeg godt kunne tænke mig at få en udefrakommendes syn på, fordi jeg nok selv er lidt for fanget i det til at kunne overskue det hele.   

  

Det forholder sig sådan, at jeg har en kæreste, som jeg er rigtig glad for.   

  

Vi begyndte at være sammen tilbage i oktober, men idet vi gik på samme studie var det først i slutningen af januar at vi rigtigt erklærede os kærester officielt, selvom vi måske synes vi havde været det en del tid uofficielt. Vi havde således ikke nogen spilleregler eller noget, idet vi ikke havde nogen titel på.   

  

Efter at vi blev kærester, har vi flere gange snakket om, om den anden har været sammen med nogen andre i den periode vi har set hinanden.   

Hver gang har han benægtet, og jeg har stolet på ham fuldt ud. Det skal nævnes, at jeg ikke selv har været sammen andre.  

  

Min situation opstår, da han for nyligt smider, at han faktisk HAR været sammen med nogen siden vi begyndte at ses - han var sammen med sin exkæreste (havde sex med hende) omkring jul.   

  

Jeg føler mig i en lidt splittet situation.   

  

På den ene side kan jeg jo reelt ikke tillade mig at være vred, idet vi ikke var rigtigt kærester der. Alligevel ved jeg, at vi begge var glade for hinanden på det tidspunkt, og måske var lidt usagte kærester på daværende tidspunkt (vi blev trods alt officielle en måned efter).   

  

Derudover er også tillidsaspektet i det - at han har løjet over for mig de gange vi har talt om det efterfølgende, hvilket også er svært at håndtere.   

  

Men hvad siger I?  

  

Kan jeg overhoved tillade mig at være ked af det eller vred når vi ikke var erklærede kærester dengang?  

  

MVH Anonym  


Har jeg ret til at være vred?
=============================


ungzone.dk
2019.47

 Hej dig på 20 år.  
Jeg må sige, at jeg havde været pissesur og givet ham en stor røvfuld. Jeg synes at det er noget af de vigtigste i et forhold at kunne stole på hinanden i et forhold, selv i den fase hvor man lige prøve hinanden af. I kom sammen i januar og han var sammen med sin eks i julen. I min bog er det overhovedet ikke i orden.   
Men du må se om du vil gå videre med ham eller du vil prøve med en ny.   
Du må rigtigt gerne skrive herind igen, hvis du har brug for :)   
Kram Karen  

 Hej Anonym  
  
Du har ret i det du siger med at du ikke kan tillade dig at være sur over at han var i seng med nogen, da i jo ikke havde aftalt i i "bare var jer to" og ikke skulle have noget kørende med andre - for i var jo ikke kærester. Men jeg synes du har fuldt ud ret til at være sur over at han lyver for dig. En ting er at han har gjort det - en anden ting er at lyver omkring det. Han bryder din tillid og det er ikke okay.   
Jeg synes at du skal fortælle ham hvad du føler og pointere at det er ikke det han har gjort - men det han har sagt.   
  
Held og lykke med det  
Charlotte   
 